

РЕПУБЛИКА БЪЛГАРИЯ

Министър на земеделието, храните и горите

**З А П О В Е Д**

**№ РД09-384**

**гр. София, 18.04.2019 г.**

На основание чл. 25, ал. 4 от Закона за администрацията и чл. 3, ал. 1 от Наредба № 22 от 10.12.2007 г. за реда за предоставяне управлението на рибните ресурси в изкуствени водни обекти-държавна собственост, на сдружения за любителски риболов (Наредба № 22 от 10.12.2007 г.), във връзка с одобрен доклад на изпълнителния директор на Изпълнителна агенция по рибарство и аквакултури /ИАРА/ с № 13-790/18.04.2019 г. относно мотивирано предложение на изпълнителния директор на ИАРА

**Н А Р Е Ж Д А М:**

1. Откривам процедура по възлагане управлението на рибните ресурси в следният язовир - държавна собственост: яз. Мандра, обл. Бургас, с площ 33000 дка.

II. Срокът за възлагане управлението на рибните ресурси е 5 години.

III. Допълнителна информация, съгласно чл. 3, ал. 3 от Наредба № 22 от 10.12.2007 г. може да бъде получена от ИАРА с адрес: п.к. 8000, гр. Бургас, ул. „Княз Александър Батенберг” 1, и лице за контакт Вела Динкова, 056/876079, електронна поща: vela.dinkova@iara.goverment.bg, в срок от 14 дни, считано от датата на обявяване на настоящата заповед.

IV. За участие в процедурата по възлагане управлението на рибните ресурси за любителски риболов в язовира по т. І., сдруженията по чл. 11 от Закона за рибарството и аквакултурите подават заявление по образец, съгласно приложението към Наредба № 22 от 10.12.2007 г., в което се посочват ЕИК по Закона за търговския регистър и регистъра на юридическите лица с нестопанска цел, наименование, седалище и адрес на организацията, както и необходимите документи. Заявлението се подава до изпълнителния директор на ИАРА с адрес: п.к. 8000, гр. Бургас, ул. „Княз Александър Батенберг” 1, в срок до 45-ия ден, считано от датата на обявяване на настоящата заповед. Сдруженията по чл. 11 от ЗРА е необходимо да бъдат вписани в регистъра за юридическите лица с нестопанска цел, воден от Агенцията по вписванията към министъра на правосъдието, като юридически лица с нестопанска цел за осъществяване на дейност в обществена полза.

V. Към заявлението по т. ІV. се прилагат следните документи:

1. списък с не по-малко от 500 членове на сдружението, които притежават заверен годишен билет за любителски риболов за съответната календарна година, който се предоставя заедно с данните за номерата на членската карта и билета за любителски риболов за всяко лице;

2. план за управление на рибните ресурси във водния обект, съдържащ данните, изискуеми съгласно разпоредбата на чл. 4, ал. 3 от Наредба № 22 от 10.12.2007 г.;

3. доказателства за извършени зарибителни мероприятия от сдружението във водни обекти по чл. 3, ал. 1, т. 1 и 2 от ЗРА, в случай че такива са провеждани;

4. други документи, удостоверяващи дейността на сдружението, посочена в устава му.

Настоящата заповед да се публикува в един централен ежедневник, както и на електронните страници на Министерството на земеделието, храните и горите, и ИАРА.

Контрол по изпълнението на заповедта възлагам на изпълнителния директор на ИАРА.

Заповедта да се връчи на съответните длъжностни лица за сведение и изпълнение.

**РУМЕН ПОРОЖАНОВ /п/**

*Министър*